星加坡標準時間

係星加坡所採用嘅時間標準。星加坡標準時間全年比協調世界時快8個鐘，即係同位於UTC+8嘅馬來西亞、菲律賓、汶萊同埋中國標準時間嘅北京時間、香港時間、澳門標準時間同台北時間相同。

歷史 
星加坡嘅地理位置座落於印度支那時間嘅時區之上，喺1905年5月31號起正式使用UTC+7作為星加坡時間。之前，星加坡嘅時間係UTC+6:55:25。喺星加坡日治時期，星加坡名義上全年採用夏令時間，實際上係要令星加坡時間同東京時間一致，即UTC+9。戰後嘅夏令時間，都有用過UTC+7:20及UTC+7:30。

1981年，由於鄰近嘅馬來西亞將馬來西亞標準時間由UTC+7:30轉為UTC+8，星加坡亦喺1982年1月1號跟馬來西亞改用UTC+8到而家。

星加坡
UTC+8